Thaba Bosigo (ook Thaba Bosiu gespel) is 'n tafelkopberg in Lesotho waarop die groot opperhoof, Mosjesj, in 1832 sy hoofkraal opgerig het. Dit is deur Zoeloes en ander stamme aangeval maar het 'n ondeurdringbare vesting gebly. In die Basoeto-oorlog van 1865 het die Vrystaatse burgers onder Louw Wepener probeer om die berg storm te loop. Die aanval is egter afgeslaan en Wepener is gedood. Die meeste Basoetohoofmanne is op Thaba Bosigo begrawe — die naam beteken ‘Die Berg van Nagte’. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.